ปลาซาบะ

ปลาซาบะ () เป็นชื่อของปลาทะเลสกุลหนึ่ง ใช้ชื่อสกุลว่า Scomber จัดอยู่ในวงศ์ปลาอินทรี (Scombridae)

จัดเป็นปลาแมคเคอเรลจำพวกหนึ่ง มีรูปร่างเรียวยาวคล้ายกระสวยหรือจรวด เป็นปลาผิวน้ำ อาศัยอยู่เป็นฝูง ว่ายน้ำได้รวดเร็ว กินปลาขนาดเล็กและสัตว์น้ำต่าง ๆ เป็นอาหาร รวมถึงแพลงก์ตอนสัตว์ เช่น โคพีพอด ด้วย

โดยมากเป็นปลาที่พบกระจายพันธุ์ในมหาสมุทรและน่านน้ำเขตหนาว เช่น มหาสมุทรแอตแลนติกทางตอนเหนือ  แถบส่วนเหนือของทวีปแอฟริกา ไล่เรียงขึ้นไปทางทวีปยุโรป จนถึงแถบสแกนดิเนเวีย แต่ก็มีประชากรบางส่วนพบที่มหาสมุทรแปซิฟิก เช่น ญี่ปุ่น หรือจีน และสหรัฐอเมริกา หรือซีกโลกทางใต้ เช่น นิวซีแลนด์ ด้วย

ในการบริโภคเป็นอาหารสามารถทำเป็นสเต็ก หรือจะแปรรูปทำเป็นปลากระป๋องก็ได้

 การจำแนก 
แบ่งออกเป็น 4 ชนิด
 Scomber australasicus Cuvier, 1832 – ปลาโกมาซาบะ
 Scomber colias Gmelin, 1789 – ปลาชับแมคเคอเรล
 Scomber japonicus Houttuyn, 1782 – ปลาแปซิฟิกแมคเคอเรล	 
 Scomber scombrus Linnaeus, 1758 - ปลาแอตแลนติกแมคเคอเรล

ทั้ง 4 ชนิดเป็นปลาเศรษฐกิจที่มีความสำคัญ มีการซื้อขายกันไปทั่วโลก มีมูลค่าทางการตลาดสูงมาก ในประเทศไทยนำเข้ามาจากปากีสถาน, ญี่ปุ่น, อินเดีย และจีน ตามลำดับ โดยนำเข้ามาในรูปแบบของปลาแช่แข็ง ปลาซาบะนิยมนำมาปรุงสดหรือทำเป็นซูชิ เป็นส่วนประกอบสำคัญของอาหารญี่ปุ่น“ปลาซาบะ” เจ้ามาแต่หนใด ???

 อ้างอิง 

 แหล่งข้อมูลอื่น 

หมวดหมู่:ปลาเศรษฐกิจ
หมวดหมู่:วงศ์ปลาอินทรี